TOShKENT ShAHRI “ISLOM MADANIYATI POYTAXTI” DEB E’LON QILINGANLIGI MUNOSABATI BILAN O‘TKAZILADIGAN TADBIRLAR SARF-XARAJATLARI TO‘G‘RISIDA

Toshkent shahri “Islom madaniyati poytaxti” deb e’lon qilinganligi munosabati bilan belgilangan tadbirlarni yuksak saviyada o‘tkazish maqsadida Vazirlar Mahkamasi qaror qiladi: 
 1. O‘zbekiston Respublikasi Moliya vazirligi O‘zbekiston Respublikasi Vazirlar Mahkamasining 2007-yil 15-martdagi 51-son qarori bilan tasdiqlangan Toshkent shahri 2007-yilda “Islom madaniyati poytaxti” deb e’lon qilinganligi munosabati bilan amalga oshiriladigan tadbirlar dasturida belgilangan sarf-xarajatlarni qoplash maqsadida Vazirlar Mahkamasining zaxira jamg‘armasi hisobidan ilovaga muvofiq mablag‘lar ajratilishini ta’minlasin.
 2. Vazirlar Mahkamasining 2007-yil 15-martdagi 51-son qarorining 8-bandi va 3-ilovasi o‘z kuchini yo‘qotgan deb hisoblansin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R. Azimov zimmasiga yuklansin.